Ugalas jõuab esietenduseni "Hipide revolutsioon"
#000003
"Hipide revolutsioon" Autor/allikas: Heigo Teder
#000004
EV 100 teatrisari "Sajandi lugu" jõuab aina lähemale kaasajale. Veebruarikuu on pühendatud aastakümnele 1970–1980. Laupäeval, 3. veebruaril esietendub Ugala ja R.A.A.A.M-i koostöölavastus "Hipide revolutsioon", mis võtab käsile 1970-ndad ja hipikultuuri.
#000005
Publiku ette jõuab hullumeelne reis 1970. aastatesse, mis räägib nõukogude Eesti hipidest, kes otsustavad minna kukutama kurjuse riiki – Nõukogude Liitu. Näidendi aluseks on Vladimir Wiedemanni autobiograafilised teosed "Maagide kool" ja "Püha Kaljukitse radadel", Tiibeti surnute raamat ning Eesti ja ülejäänud Nõukogude Liidu hipide mälestused. Lavakujunduses on oma koha leidnud 1970ndate ajastule iseloomulikud kujunduselemendid, mööbel ning kostüümid, mis valdavalt pärinevadki sellest kümnendist. Lavastuses teeb kaasa peaaegu kogu Ugala trupp ning peaosalist Lennonit kehastab Ugala teatri loominguline juht Ott Aardam.
#000007
"Hipide revolutsiooni" autor on üks tänapäeva Venemaa tunnustatumaid näitekirjanikke Mihhail Durnenkov. Lavastaja Juri Kvjatkovski on noorema põlvkonna vene lavastaja ja teatripedagoog, kes paistab silma väga omanäolise käekirjaga. Tema töid on korduvalt nomineeritud Kuldsele Maskile. Kunstnik Ksenia Peretruhhina on koostööd teinud paljude oluliste vene lavastajatega ning võitnud kunstnikuna Kuldse Maski auhinna. Kostüümid on loonud Aleksei Lobanov.
#000008
Lavastaja Juri Kvjatkovskile on subkultuurid ja underground-liikumised alati hingelähedased olnud, aga hipi-temaatikaga pole tal varasemat kokkupuudet. "Hipi-esteetika ei ole mulle lähedane, küll aga meeldib mulle selle aja muusika ja mõned selle ajastu filmid. Hipid on lillelapsed, mina olen sügavalt linnainimene. Selles loos on kõik hea loo osised olemas – see on justkui eepos, kus on protagonist ja antagonist ning kus tegelased püüdlevad vabaduse poole," selgitas ta.
#000009
On 1972. aasta. Woodstock on juba toimunud, biitlid on laiali läinud, kuid flower power valitseb ja läänemaailm võngub Veevalaja ajastu rütmis. Plaat-plaadilt ja teksapaari haaval imbub hipikultuur läbi raudse eesriide. Neil seal on kommuunid, meil siin sistema. Neil seal on Vietnami sõda, meil siin nõukogude kord. Neil seal on vaba eneseväljendus, meil siin KGB, miilits ja hulluarstid. Neil seal on LSD, meil siin plekieemaldi Sopals. Eestist pärit hipide psühhedeelsed rännakud viivad nii Kesk-Aasiasse kui ka sisekosmose kujuteldamatutesse soppidesse. Üks, mis oli, on ja jääb, on vägivallatu eesmärk jõuda totalitaarse režiimi südamesse ja purustada Nõukogude Liit.
#000010
Esietenduse eel avatakse Ugala teatrigaleriis ka kunstnik Kiwa ja dokumentalist Terje Toomistu kureeritud fotovalik menukalt näituselt "Nõukogude lillelapsed: 70ndate psühhedeelne underground". Ekspositsiooni on võimalik näha ka Rahvusooperis Estonia ja Vanemuise teatris toimuvatel kevadistel "Hipide revolutsiooni" väljasõiduetendustel.
#000011
R.A.A.A.Mi "Praegu pole aeg armastamiseks" osaleb kahel Vene festivalil
#000012
"Nõukogude hipid" linastub Taanis CPH:DOX filmifestivalil
#000013
Ugala teatri lavale jõudsid hipid ja nende revolutsioon
#000014
Arvustus. Hirm ja jälestus Viljandis
#000015
Juri Kvjatkovski: olen täiesti veendunud, et ükskõik millest on võimalik midagi luua
#000017
ETV2 teemaõhtu on pühendanud Marko Matverele
#000021
Lapsed hindasid saates "Hommik Anuga" filmi "Kaka, kevad ja teised"
#000022
Operaator Heino Maripuu: kõige suurem tunnustus on näha sära pillimeeste silmades
#000024
Korn avaldas lühialbumi "Requiem Mass"
#000026
Mirtel Pohla: ma räägin laval alati iseendast
#000028
Arvustus. "Unistaja": kaks teokarpi kapseldunud inimest
#000031
Muuseum kogub inimeste fotosid ja mälestusi Palmse mõisast
#000034
Galerii: Vanemuine saatis aasta ära traditsioonilise aastalõpuballiga
#000044
Galerii: Riho Sibula ärasaatmine Jaani kirikus
#000045